Al voltant de 1.500 persones van assistir al cicle de conferències “Sagunt Patrimoni de la Humanitat: Converses a la Via del Pórtic”
29 de febrer 2016

![Imagen 1](/media/fkxd45pu/94-c_charla-arino-2.jpg)![Imagen 2](/media/qshe3rlr/90huguet_g3.jpg)

​![](/media/mztkabm5/85c_mesaredonda.jpg)

Al voltant d'1.500 persones han assistit, durant aquest mes, a la Via del Pórtic al cicle de conferències _“Sagunt Patrimoni de la Humanitat: Converses a la Via del Pórtic”_ organitzat l'Ajuntament de Sagunt. Es tracta d'una iniciativa en la qual han participat destacades personalitats del món de la literatura, l'arqueologia, la cultura i la universitat, a més de col·lectius locals relacionats amb el patrimoni, amb la finalitat d'iniciar el procés perquè Sagunt present una candidatura davant la UNESCO per a ser declarada Patrimoni Mundial de la Humanitat. Tal com explica l'alcalde de Sagunt, Quico Fernández: **“considerem que la millor manera d'iniciar el procés era estimular la reflexió amb un cicle de conferències que van abraçar diferents aspectes relacionats amb el patrimoni històric i cultural”.**

En aquest cicle han participat destacades personalitats del món de la universitat, de la literatura i de la gestió cultural. **“****Per a nosaltres ha sigut un honor poder gaudir de la saviesa de persones com l’escriptor Santiago Posteguillo, Magí Seritjol, Carmen Aranegui, Pere Pau Ripollés, Jesús Huguet, Antonio Ariño i el nostre investigador incansable Manuel Civera. I, per descomptat, haver comptat amb la gran implicació dels col·lectius pel patrimoni locals, de tots sense excepció”**, afirma l'alcalde de Sagunt.

  
  
Sens dubte, les conferències han sigut un èxit de participació i implicació ciutadana. S'han posat sobre la taula moltes idees i els ciutadans han tingut una participació activa en les converses. Davant açò l'alcalde de Sagunt ha destacat que: **“****Ja hem començat a caminar. Vull ressaltar també el suport de dos institucions essencials en el procés que iniciem: la Universitat de València i el Consell Valencià de Cultura”.  
**  
El passat 10 de febrer va ser un dia històric per a la ciutat, ja que Sagunt va donar el primer pas amb la declaració, per unanimitat per part de les Corts Valencianes, de Sagunt com a Capital Valenciana de la Romanització. Els diputats valencians de tots els partits polítics es van posar en peus a l'hemicicle de les Corts i aplaudint els representants de la ciutat per la bona nova. Respecte a aquest fet tan important, Quico Fernández, ha assenyalat: **“****Mai no havíem tingut un reconeixement tan important i tan unànime. Reconeixement que vam celebrar amb una recreació històrica al Teatre Romà que va ser un gran èxit de públic. Moltes gràcies de nou a totes les associacions i col·lectius que han participat i s’han implicat en el procés. La societat civil ha de ser, necessàriament, la protagonista de tot el procés. Un procés que ha de ser capaç d’unir institucions i societat civil i generar un sentiment d’estima i respecte a la ciutat a través del coneixement del seu patrimoni”.** A més, l'alcalde considera que únicament des de la participació es pot construir el futur de la ciutat: **“Hem d'estar tots units, sense excepció, pel nostre Patrimoni. Els pobles que no somien, no tenen futur”.**

![](/media/0fqfsugm/86c_cortes.jpg)  
![](/media/hfymabr4/85c_retocada.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/al-voltant-de-1-500-persones-van-assistir-al-cicle-de-conferencies-sagunt-patrimoni-de-la-humanitat-converses-a-la-via-del-portic/ "Facebook")
*   [](http://twitter.com/share?url=https://aytosagunto.es/va/actualitat/al-voltant-de-1-500-persones-van-assistir-al-cicle-de-conferencies-sagunt-patrimoni-de-la-humanitat-converses-a-la-via-del-portic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/al-voltant-de-1-500-persones-van-assistir-al-cicle-de-conferencies-sagunt-patrimoni-de-la-humanitat-converses-a-la-via-del-portic/ "Linked In")
*   [](mailto:?body=https://aytosagunto.es/va/actualitat/al-voltant-de-1-500-persones-van-assistir-al-cicle-de-conferencies-sagunt-patrimoni-de-la-humanitat-converses-a-la-via-del-portic/)